கேள்வி: சர்வ தர்ம சம பவ பற்றி தகவல் சொல்.
பதில்: ''சர்வ தர்ம சம பவ'' (''Sarva Dharma Sama Bhava'') என்பது மகாத்மா காந்தியால் உருவாக்கப்பட்ட கருத்தாகும். இது, அனைத்து சமயம் பின்பற்றும் வழிகளின் முடிவு ஒன்றாகவே உள்ளது என்ற சமய சமத்துவத்தைக் குறிக்கிறது. இச் சொற்றொடரை முதல் முதலில் 1930 ஆம் ஆண்டு மகாத்மா காந்தி தனது இந்து, இசுலாம் தொண்டர்களின் தகவல் தொடர்புகளில் பிளவினைத் தணிக்கப் பயன்படுத்தினார். பல்வேறு சாதியையும் இனங்களையும் இணைத்து மிகப்பெரிய எதிர்-காலனித்துவ இயக்கத்தை காந்தி உருவாக்க, இக்கருத்தானது பெரிதும் உதவியது. இது, அரசும் சமயமும் பிரிதல் வேறுபடுத்தாமல் அனைத்து சமயங்களையும் அரவணைத்துச் செல்லும் இந்திய அரசு சமயச்சார்பற்ற கோட்பாட்டின் முக்கியமான கருத்தாகவுள்ளது. ''சர்வ தர்ம சம பவ'' என்பது, "அனைத்து தர்மங்களும்/நம்பிக்கைகளும் சாத்தியமானவையே" என்ற நேரடியான பொருளைத் தந்தாலும், பெரும்பாலும் சமயக் கண்ணோட்டத்தில் "அனைத்து சமயங்களும் ஒன்றே" அல்லது "அனைத்துப் வழிகளும் ஒரே இலக்கை நோக்கியே வழிகாட்டுகின்றன" என்றே மொழிபெயர்க்கப்படுகிறது.